**KIRPĖJO MODULINĖ PROFESINIO MOKYMO PROGRAMA**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(Programos pavadinimas)*

Programos valstybinis kodas ir apimtis mokymosi kreditais:

P32101202 – programa, skirta pirminiam profesiniam mokymui, 45 mokymosi kreditai

T32101202 – programa, skirta tęstiniam profesiniam mokymui, 35 mokymosi kreditai

Kvalifikacijos pavadinimas – kirpėjas

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti: pagrindinis

Reikalavimai profesinei patirčiai (jei taikomi) – nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

**1.** **PROGRAMOS APIBŪDINIMAS**

**Programos paskirtis.** Kirpėjo modulinė profesinio mokymo programa skirta parengti kvalifikuotam darbuotojui, kuris gebėtų kirpti ir dažyti plaukus moterims, kirpti plaukus vyrams ir vaikams.

**Būsimo darbo specifika.** Asmuo, įgijęs kirpėjo kvalifikaciją, galės teikti kirpėjo paslaugas individualiai arba grožio paslaugas teikiančioje įmonėje.

Kirpėjas privalo dėvėti darbo drabužius. Savo veikloje kirpėjas vadovaujasi Lietuvos higienos normos HN 117:2007 „Grožio paslaugų sveikatos saugos reikalavimai“, darbuotojų saugos ir sveikatos, ergonomikos, darbo higienos, priešgaisrinės saugos ir aplinkosaugos reikalavimais. Jam svarbios šios asmeninės savybės: sąžiningumas, kūrybingumas, tvarkingumas, atsakingumas, komunikabilumas, pastabumas, kruopštumas, fizinis ištvermingumas, gebėjimas spręsti problemas ir konfliktus, etikos normų laikymasis, gebėjimas koncentruoti dėmesį, gebėjimas korektiškai bendrauti. Būtina laikytis asmens duomenų apsaugos.

Kirpėjas turi gebėti bendrauti su įvairiais klientais, pagarbiai su jais elgtis; dirbti komandoje arba individualiai, valdyti savo psichologines būsenas ir pojūčius, spręsti psichologines krizines situacijas.

Darbuotojas privalo atlikti profilaktinį sveikatos patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis (iš viso 1 mokymosi kreditai)** | | | | | |
| 3000001 | Įvadas į profesiją | III | 1 | Pažinti profesiją. | Apibūdinti kirpėjo profesiją ir jos teikiamas galimybes darbo rinkoje.  Apibūdinti kirpėjo veiklos procesus.  Demonstruoti jau turimus, neformaliuoju ir (arba) savaiminiu būdu įgytus kirpėjo kvalifikacijai būdingus gebėjimus. |
| **Bendrieji moduliai (iš viso 4 mokymosi kreditai)** | | | | | |
| 3102201 | Saugus elgesys ekstremaliose situacijose | III | 1 | Saugiai elgtis ekstremaliose situacijose. | Apibūdinti ekstremalių situacijų tipus, galimus pavojus.  Išmanyti saugaus elgesio ekstremaliose situacijose reikalavimus ir instrukcijas, garsinius civilinės saugos signalus. |
| 3102102 | Sąmoningas fizinio aktyvumo reguliavimas | III | 1 | Reguliuoti fizinį aktyvumą. | Išvardyti fizinio aktyvumo formas.  Demonstruoti asmeninį fizinį aktyvumą.  Taikyti fizinio aktyvumo formas atsižvelgiant į darbo specifiką. |
| 3102202 | Darbuotojų sauga ir sveikata | III | 2 | Tausoti sveikatą ir saugiai dirbti. | Įvardyti darbuotojų saugos ir sveikatos reikalavimus, keliamus darbo vietai. |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | | |
| *Privalomieji (iš viso 30 mokymosi kreditų)* | | | | | |
| 310120005 | Moterų plaukų kirpimas ir dažymas | III | 15 | Trinkti moterų plaukus. | Apibūdinti moterų plaukų, galvos odos sandarą bei pastebėti pažeidimus.  Apibūdinti technologinius, darbo saugos ir higienos reikalavimus kirpėjo darbo vietos įrengimui ir priežiūrai.  Apibūdinti moterų plaukų trinkimo procedūroms naudojamas medžiagas, jų poveikį plaukams ir žmogaus organizmui.  Atlikti moterų plaukų trinkimo procedūras. |
| Atlikti moterų plaukų bazinius kirpimus. | Paaiškinti moterų plaukų kirpimui, sušukavimui naudojamų įrankių paskirtį, priežiūros ir laikymo būdus, dezinfekavimo reikalavimus.  Paaiškinti moterų plaukų kirpimų operacijas, kirpimo formas.  Parinkti plaukų sušukavimui po kirpimo naudojamas technikas ir priemones.  Kirpti moterų plaukus įvairiomis technikomis pagal bazines formas.  Sušukuoti moterų plaukus po kirpimo. |
| Šviesinti plaukus. | Atpažinti plaukų būklę, struktūrą.  Parinkti priemones plaukų šviesinimui.  Paruošti plaukų dažų mišinius plaukų šviesinimui.  Šviesinti plaukus ilgalaikiais, tonuojamaisiais dažais. |
| Dažyti plaukus. | Parinkti priemones plaukų dažymui.  Paruošti plaukų dažų mišinius plaukų dažymui.  Dažyti plaukus ilgalaikiais, tonuojamaisiais plaukų dažais. |
| 310120006 | Vyrų ir vaikų plaukų kirpimas | III | 15 | Trinkti vyrų ir vaikų plaukus. | Apibūdinti vyrų ir vaikų plaukų, galvos odos sandarą bei pastebėti pažeidimus.  Apibūdinti technologinius, darbo saugos ir higienos reikalavimus kirpėjo darbo vietos įrengimui ir priežiūrai.  Apibūdinti vyrų ir vaikų plaukų trinkimo procedūroms naudojamas medžiagas, jų poveikį plaukams ir žmogaus organizmui.  Atlikti vyrų ir vaikų plaukų trinkimo procedūras. |
| Atlikti vyrų ir vaikų plaukų bazinius kirpimus. | Paaiškinti vyrų ir vaikų plaukų kirpimui, sušukavimui naudojamų įrankių paskirtį, priežiūros ir laikymo būdus, dezinfekavimo reikalavimus.  Paaiškinti vyrų ir vaikų plaukų kirpimų operacijas, pagrindines kirpimo formas.  Parinkti vyrų ir vaikų plaukų standinimo ir fiksavimo kosmetines priemones.  Kirpti vyrų ir vaikų plaukus įvairiomis technikomis pagal bazines formas.  Sušukuoti vyrų ir vaikų plaukus po kirpimo. |
| **Pasirenkamieji moduliai (iš viso 5 mokymosi kreditai)** | | | | | |
| 310120007 | Šukuosenų formavimas | III | 5 | Suplanuoti šukuoseną. | Apibūdinti šukuosenų tipus.  Suplanuoti šukuoseną pagal veido formą, plaukų ilgį, kliento pageidavimą.  Parinkti šukuosenos elementus. |
| Suformuoti šukuoseną. | Parinkti priemones, įrankius ir medžiagas šukuosenos formavimui.  Suformuoti šukuoseną pagal numatytą planą. |
| 310120008 | Šukuosenų dekoro gaminimas | III | 5 | Gaminti šukuosenų dekoravimo priemones iš įvairių medžiagų. | Apibūdinti šukuosenų dekoro spalvų, medžiagų mados tendencijas.  Paaiškinti šukuosenų dekoravimo priemonių gamybos technologinius, darbo saugos ir higienos reikalavimus.  Kurti šukuosenos dekoravimo priemones. |
| Gaminti pastižo dirbinius šukuosenos dekoravimui. | Apibūdinti šukuosenų dekoravimo priemonių iš natūralių plaukų ir sintetinio pluošto ypatumus.  Gaminti pastižo dirbinius šukuosenos dekoravimui taikant įvairias gamybos technologijas. |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

**3.** **REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis (iš viso 1 mokymosi kreditas)** | | | | |
| 3000001 | Įvadas į profesiją\* | III | 1 | *Netaikoma.* |
| **Bendrieji moduliai (iš viso 4 mokymosi kreditai)** | | | | |
| 3102201 | Saugus elgesys ekstremaliose situacijose\* | III | 1 | *Netaikoma.* |
| 3102102 | Sąmoningas fizinio aktyvumo reguliavimas\* | III | 1 | *Netaikoma.* |
| 3102202 | Darbuotojų sauga ir sveikata\* | III | 2 | *Netaikoma.* |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | |
| *Privalomieji (iš viso 30 mokymosi kreditų)* | | | | |
| 310120005 | Moterų plaukų kirpimas ir dažymas | III | 15 | *Netaikoma.* |
| 310120006 | Vyrų ir vaikų plaukų kirpimas | III | 15 | *Netaikoma.* |
| **Pasirenkamieji moduliai (iš viso 5 mokymosi kreditai)** | | | | |
| 310120007 | Šukuosenų formavimas\* | III | 5 | *Baigtas šis modulis:*  „Moterų plaukų kirpimas ir dažymas“ |
| 310120008 | Šukuosenų dekoro gaminimas\* | III | 5 | *Netaikoma.* |
| **Baigiamasis modulis (iš viso 5 mokymosi kreditai)** | | | | |
| 3000002 | Įvadas į darbo rinką | III | 5 | *Baigti visi kirpėjo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas į kvalifikaciją sudarančioms kompetencijoms įgyti skirtus modulius integruojamas pagal poreikį

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Bendrauti profesine užsienio kalba darbinėje aplinkoje.  Rašyti gyvenimo aprašymą, motyvacinį laišką, prašymą, elektroninį laišką.  Suprasti priemonių naudojimo instrukcijas, dažų sudarymo receptūras, parašytas užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Apskaičiuoti paslaugos savikainą.  Apskaičiuoti dažų mišinių svorį ir kiekį. |
| Skaitmeninė kompetencija | Atlikti informacijos paiešką internete.  Rinkti, apdoroti ir saugoti reikalingą darbui informaciją.  Ruošti pristatymus taikant IT priemones. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Organizuoti savo mokymąsi.  Rasti informaciją apie tolimesnio mokymosi galimybes, kvalifikacijos kėlimą.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Bendrauti su įvairiais klientais.  Dirbti kolektyvo komandoje.  Valdyti savo psichologines būsenas, pojūčius ir savybes.  Spręsti psichologines krizines situacijas.  Pagarbiai elgtis su klientu.  Gerbti save, kitus, savo šalį ir jos tradicijas. |
| Verslumo kompetencija | Suprasti verslo aplinką.  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Pažinti lietuviškas tradicijas.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija - kirpėjas, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui struktūra** |
| *Įvadinis modulis (iš viso 1 mokymosi kreditas)*  Įvadas į profesiją, 1 mokymosi kreditas | *Įvadinis modulis (0 mokymosi kreditų)*  – |
| *Bendrieji moduliai (iš viso 4 mokymosi kreditai)*  Saugus elgesys ekstremaliose situacijose, 1 mokymosi kreditas  Sąmoningas fizinio aktyvumo reguliavimas, 2 mokymosi kreditai  Darbuotojų sauga ir sveikata, 1 mokymosi kreditai | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Moterų plaukų kirpimas ir dažymas, 15 mokymosi kreditų  Vyrų ir vaikų plaukų kirpimas, 15 mokymosi kreditų | *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Moterų plaukų kirpimas ir dažymas, 15 mokymosi kreditų  Vyrų ir vaikų plaukų kirpimas, 15 mokymosi kreditų |
| *Pasirenkamieji moduliai (iš viso 5 mokymosi kreditai)*  Šukuosenų formavimas, 5 mokymosi kreditai  Šukuosenų dekoro gaminimas, 5 mokymosi kreditai | *Pasirenkamieji moduliai (0 mokymosi kreditų)*  – |
| *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant pirminį profesinį mokymą asmeniui, jaunesniam nei 16 metų ir neturinčiam pagrindinio išsilavinimo, turi būti sudaromos sąlygos mokytis pagal pagrindinio ugdymo programą *(jei taikoma)*.
* Vykdant pirminį profesinį mokymą asmeniui turi būti sudaromos sąlygos mokytis pagal vidurinio ugdymo programą *(jei taikoma)*.
* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas pagal poreikį į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6.** **PROGRAMOS MODULIŲ APRAŠAI**

**6.1. ĮVADINIS MODULIS**

**Modulio pavadinimas – „Įvadas į profesiją“**

|  |  |  |
| --- | --- | --- |
| Valstybinis kodas | 3000001 | |
| Modulio LTKS lygis | III | |
| Apimtis mokymosi kreditais | 1 | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Pažinti profesiją. | 1.1. Apibūdinti kirpėjo profesiją ir jos teikiamas galimybes darbo rinkoje. | **Tema.** ***Kirpėjo profesija, jos specifika ir galimybės darbo rinkoje***   * Kirpėjo darbo specifika * Kirpėjo profesijos samprata * Asmeninės savybės, reikalingos kirpėjo profesijai * Privataus verslo kirpimo srityje galimybės, rinkos poreikiai * Kirpėjo profesijos pasirinkimo pagrindimas |
| 1.2. Apibūdinti kirpėjo veiklos procesus. | **Tema.** ***Kirpėjo veiklos procesai, funkcijos ir uždaviniai***   * Kirpėjo veiklos procesai, funkcijos ir uždaviniai * Higienos normos |
| 1.3. Demonstruoti jau turimus, neformaliuoju ir (arba) savaiminiu būdu įgytus kirpėjo kvalifikacijai būdingus gebėjimus. | **Tema.** ***Kirpėjo modulinė profesinio mokymo programa***   * Mokymo programos tikslai ir uždaviniai * Mokymosi formos ir metodai, mokymosi pasiekimų įvertinimo kriterijai, mokymosi įgūdžių demonstravimo formos (metodai) * Individualūs mokymosi planai   **Tema.** ***Turimų gebėjimų, įgytų savaiminiu ar neformaliuoju būdu, vertinimas ir lygių nustatymas***   * Turimų gebėjimų, įgytų savaiminio ar neformaliojo būdu, įvertinimo metodai * Savaiminiu ar neformaliuoju būdu įgytų gebėjimų vertinimas |
| Mokymosi pasiekimų vertinimo kriterijai | Siūlomas įvadinio modulio įvertinimas – *įskaityta (neįskaityta).* | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Kirpėjo modulinė profesinio mokymo programa * Teorinių ir praktinių užduočių mokinio sąsiuvinis * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su priemonėmis (kompiuteriu, vaizdo projektoriumi, lenta) mokymo(si) medžiagai pateikti. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kirpėjo kvalifikaciją arba lygiavertę kvalifikacija (išsilavinimą) arba ne mažesnę kaip 3 metų kirpėjo profesinės veiklos patirtį. | |

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Moterų plaukų kirpimas ir dažymas“**

|  |  |  |
| --- | --- | --- |
| Valstybinis kodas | 310120005 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Trinkti moterų plaukus. | 1.1. Apibūdinti moterų plaukų, galvos odos sandarą bei pastebėti pažeidimus. | **Tema*. Moterų plaukų ir galvos odos sandara***   * Galvos odos sandara * Plaukų sandara. Plaukų tipai * Plaukų augimo fazės   **Tema*. Plaukų ir galvos odos būklė***   * Galvos odos būklės įvertinimas * Plaukų būklės įvertinimas |
| 1.2. Apibūdinti technologinius, darbo saugos ir higienos reikalavimus kirpėjo darbo vietos įrengimui ir priežiūrai. | **Tema*. Technologiniai reikalavimai kirpėjo darbo vietos įrengimui ir priežiūrai***   * Kėdės, krėslai * Plautuvės * Staliukai, vežimėliai * Spintelės * Veidrodžiai/darbo salos * Tekstilė (peniuarai, skraistės) * Priemonės švarai palaikyti   **Tema*. Darbo saugos reikalavimai kirpėjo darbo vietos įrengimui ir priežiūrai***   * Elektrosaugos reikalavimai * Priešgaisrinės saugos reikalavimai * Ergonomikos reikalavimai   **Tema*. Higienos reikalavimai kirpėjo darbo vietos įrengimui ir priežiūrai***   * Kirpėjo darbo vietos paruošimas ir priežiūra * Kirpėjo pasiruošimas darbui * Kliento paruošimas * Atliekų (plaukų, vienkartinių priemonių, dažų ir kitų kosmetinių priemonių) utilizavimas   **Tema.** ***Higieniniai reikalavimai papildomoms priemonėms***   * Apdangalai, rankšluosčiai, popierinės juostelės, servetėlės |
| 1.3. Apibūdinti moterų plaukų trinkimo procedūroms naudojamas medžiagas, jų poveikį plaukams ir žmogaus organizmui. | **Tema. *Plaukų trinkimo priemonės***   * Higieninės plaukų trinkimo priemonės * Profilaktinės plaukų trinkimo priemonės   **Tema. *Trinkimo medžiagos***   * Trinkimo medžiagų klasifikavimas * Trinkimo medžiagų savybės, poveikis plaukams ir žmogaus organizmui * Trinkimo medžiagų naudojimo instrukcijos |
| 1.4. Atlikti moterų plaukų trinkimo procedūras. | **Tema. *Plaukų trinkimas***   * Plaukų trinkimo procedūrų eiliškumas * Įvairios būklės plaukų trinkimas |
| 2. Atlikti moterų plaukų bazinius kirpimus. | 2.1. Paaiškinti plaukų kirpimui, sušukavimui naudojamų įrankių paskirtį, priežiūros ir laikymo būdus, dezinfekavimo reikalavimus. | **Tema*. Įrankiai plaukams sušukuoti***   * Plaukų kirpimui naudojamų įrankių paskirtis * Plaukų sušukavimui naudojamų įrankių paskirtis * Įrankių laikymo būdai   **Tema.** ***Įrankių priežiūra***   * Plaukų priežiūrai naudojamų įrankių higiena * Dezinfekavimo priemonės plaukų kirpimui, sušukavimui naudojamų įrankių priežiūrai * Įrankių valymo ir dezinfekavimo tvarka |
| 2.2. Paaiškinti plaukų kirpimų operacijas, pagrindines kirpimo formas. | **Tema. *Kirpimų klasifikacija***   * Kirpimų klasifikacija: pagal amžių, stilių, paskirtį * Kontrastinis, nekontrastinis kirpimai.   **Tema.** ***Plaukų kirpimo operacijos***   * Kirpimo planas * Kirpimo operacijos * Pirštų ir žirklių pozicija * Formų analizė   **Tema.** ***Plaukų kirpimo formos***   * Kirpimų bazės (formos): „apskrita“, „kvadratas“, „ilgėjanti“, „trikampis“. |
| 2.3. Parinkti plaukų sušukavimui po kirpimo naudojamas technikas ir priemones. | **Tema.** ***Plaukų sušukavimo po kirpimo technikos***   * Plaukų fenavimas * Sukimo suktukais technikos * Karšto plaukų sušukavimo technikos   **Tema.** ***Plaukų džiovinimo, sukimo ir tiesinimo priemonės***   * Standinančios plaukų sušukavimo priemonės * Fiksuojančios plaukų sušukavimo priemonės * Glotninančios plaukų sušukavimo priemonės |
| 2.4. Kirpti moterų plaukus įvairiomis technikomis pagal bazines formas. | **Tema. *Plaukų kirpimo technikos***   * Kirpimo planas * Plaukų skirstymas zonomis * Nuolaidus plaukų kirpimas įvairiais įrankiais, būdais * Kirpimas solidžia linija * Kirpimas linija (0°- 45° projekcija) * Aprėminimas įvairiais įrankiais * Plaukų retinimas įvairiais įrankiais ir technikomis * Plaukų tušavimas |
| **Tema.** ***Baziniai plaukų kirpimai***   * Kirpimų schemų braižymas * „Solidus“ („kvadratas“) kirpimas * „Gradacinis“ („trikampis“) kirpimas * „Ilgėjantis“ („ovalus“) kirpimas * „Uniforminis“ („apskritas“) kirpimas |
| 2.5. Sušukuoti moterų plaukus po kirpimo. | **Tema. *Plaukų sušukavimas***   * Plaukų šaknų atkėlimas nuo galvos odos * Plaukų galų formavimas * Plaukų sukimas, tiesinimas suktukais, elektrinėmis žnyplėmis |
| 3. Šviesinti plaukus. | 3.1. Atpažinti plaukų būklę, struktūrą. | **Tema. *Plaukų pažinimas***   * Plaukų struktūra * Plaukų būklė * Skirtumai tarp atskirų plaukų atkarpų * Šviesumo gylis, dirbtinis atspalvis * Žilų plaukų kiekis, dislokacijos reikšmė dažymui * Plaukų atpažinimo būdai |
| 3.2. Parinkti priemones plaukų šviesinimui. | **Tema. *Priemonių plaukų šviesinimui parinkimas***   * Priemonių plaukų šviesinimui parinkimas pagal plaukų būklę * Priemonių plaukų šviesinimui parinkimas pagal jų sudėtį ir būvį (pudra, kremas, milteliai) |
| 3.3. Paruošti plaukų dažų mišinius plaukų šviesinimui. | **Tema. *Dažai plaukų šviesinimui***   * Oksidantai, jų poveikis plaukams * Dažų grupės, jų poveikis plaukams, dažymosi procesai * Šviesinimo mišinių sudarymas pagal receptūrą * Plaukų šviesinimo technologijos |
| 3.4. Šviesinti plaukus ilgalaikiais, tonuojamaisiais dažais. | **Tema. *Plaukų šviesinimo technikos***   * Dažytų plaukų šviesinimas * Nedažytų plaukų šviesinimas * Žilų plaukų šviesinimas * Plaukų šviesinimo sruogelėmis technikos |
| 4. Dažyti plaukus | 4.1. Parinkti priemones plaukų dažymui. | **Tema. *Ilgalaikiai plaukų dažai***   * Dažų grupės * Emulsijos   **Tema. *Skirtingos būklės plaukų dažymas***   * Nedažytų plaukų dažymas * Žilų plaukų dažymas * Ataugusių plaukų dažymas |
| 4.2. Paruošti plaukų dažų mišinius plaukų dažymui. | **Tema. *Spalvų diapazonas***   * Natūralūs plauko pigmentai, jų ypatybės * Atspalvių ratas * Spalvų maišymas   **Tema. *Dažų mišinių sudarymas***   * Dažų mišinių receptūros * Tamsinamieji dažų mišiniai * Dažų mišiniai žiliems plaukams |
| 4.4. Dažyti plaukus ilgalaikiais, tonuojamaisiais plaukų dažais. | **Tema. *Plaukų dažymas***   * Dažų tepimo technikos * Dažymas ilgalaikiais (cheminiais) dažais * Dažymas tonuojamaisiais dažais * Dažymosi proceso priežiūra * Veiksmai po plaukų dažymo |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus. Pagal darbuotojų saugos ir higienos reikalavimus paruošta darbo vieta. Įvertinus plaukų ir galvos odos būklę ir atsižvelgus į poveikį plaukams ir žmogaus organizmui, parinktos kosmetinės medžiagos plaukų priežiūros procedūroms. Ištrinkti plaukai atsižvelgiant į jų būklę. Plaukų kirpimo ir sušukavimo įrankiai, priemonės ir technikos parinktos pagal kliento galvos proporcijas, plaukų būklę ir poreikį. Savarankiškai atlikti moterų plaukų kirpimai įvairiais būdais (per pirštus, nuolaidų, tušavimo, projektavimo, filiravimo, aprėminimo, tušavimo) ir formomis („apskrita“, „kvadratas“, „ilgėjanti“, „trikampis“). Atliktas trumpalaikis plaukų sušukavimas po kirpimo įvairiomis technikomis ir įrankiais: žnyplėmis, fenu, suktukais. Nuvalyti, nuplauti ir dezinfekuoti plaukų kirpimo įrankiai.  Sutvarkyta darbo vieta, įrankiai, įranga, priemonės pagal higienos ir įrankių laikymo reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimas vertinti * Teorinių ir praktinių užduočių mokinio sąsiuvinis * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus * Lietuvos higienos norma „Grožio paslaugų sveikatos saugos reikalavimai**“**   *Mokymo(si) priemonės:*   * Vaizdinės priemonės, plakatai, schemos * Techninės priemonės mokymo(si) medžiagai iliustruoti, vizualizuoti, pristatyti * Kirpėjo darbo priemonių ir įrankių komplektai * Kosmetikos gaminiai plaukų priežiūrai, kirpimui ir trumpalaikiam sušukavimui * Manekenai-galvos * Dezinfekciniai skysčiai * Vienkartinės priemonės (rankšluosčiai, popierinės juostelės, servetėlės) | |
| Reikalavimai teorinio ir praktinio mokymo vietai | Teorinio mokymo klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta hidraulinėmis klientų kėdėmis, vežimėliais (etažerėmis), veidrodžiais, kėde su plaukų plovimo praustuve, praustuve, rankų higienos priemonėmis (skystu muilu, rankų dezinfekcijos priemone), muilo ir dezinfekcijos priemonių dozatoriais, stacionariais plaukų džiovintuvais, kirpėjo darbo įrankiais ir specializuota įranga (rankiniais plaukų džiovintuvais, elektrinėmis plaukų tiesinimo (sukimo) žnyplėmis ir kt.), atskiromis spintomis arba spintomis su pertvaromis teikiančių paslaugas asmenų darbo drabužiams ir asmeniniams drabužiams bei daiktams laikyti, nešvarių skalbinių talpykla. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kirpėjo kvalifikaciją ar lygiavertę kvalifikaciją (išsilavinimą) arba ne mažesnę kaip 3 metų kirpėjo profesinės veiklos patirtį. | |

**Modulio pavadinimas – *„*Vyrų ir vaikų plaukų kirpimas“**

|  |  |  |
| --- | --- | --- |
| Valstybinis kodas | 310120006 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Trinkti vyrų ir vaikų plaukus. | 1.1. Apibūdinti vyrų ir vaikų plaukų, galvos odos sandarą bei pastebėti pažeidimus. | **Tema. *Vyrų ir vaikų plaukų ir galvos odos sandara***   * + Galvos odos sandara   + Plaukų sandara. Plaukų tipai   + Plaukų augimo fazės   **Tema. *Plaukų ir galvos odos būklė***   * Galvos odos būklės pažinimas * Plaukų būklės pažinimas |
| 1.2. Apibūdinti technologinius, darbo saugos ir higienos reikalavimus kirpėjo darbo vietos įrengimui ir priežiūrai. | **Tema*. Technologiniai reikalavimai kirpėjo darbo vietos įrengimui ir priežiūrai***   * Kėdės, krėslai * Plautuvės * Staliukai, vežimėliai * Spintelės * Veidrodžiai/darbo salos * Tekstilė (peniuarai, skraistės) * Priemonės švarai palaikyti   **Tema*. Darbo saugos reikalavimai kirpėjo darbo vietos įrengimui ir priežiūrai***   * Elektrosaugos reikalavimai * Priešgaisrinės saugos reikalavimai * Ergonomikos reikalavimai   **Tema*. Higienos reikalavimai kirpėjo darbo vietos įrengimui ir priežiūrai***   * Kirpėjo darbo vietos paruošimas ir priežiūra * Kirpėjo pasiruošimas darbui * Kliento paruošimas * Atliekų (plaukų, vienkartinių priemonių, dažų ir kitų kosmetinių priemonių) utilizavimas   **Tema.** ***Higieniniai reikalavimai papildomoms priemonėms***   * Apdangalai, rankšluosčiai, popierinės juostelės, servetėlės |
| 1.3. Apibūdinti vyrų ir vaikų plaukų trinkimo procedūroms naudojamas medžiagas, jų poveikį plaukams ir žmogaus organizmui. | **Tema. *Plaukų trinkimo priemonės***   * + Higieninės vyrų ir vaikų plaukų trinkimo priemonės   + Profilaktinės vyrų ir vaikų plaukų trinkimo priemonės   **Tema. *Trinkimo medžiagos plaukų priežiūrai***   * Trinkimo medžiagų klasifikavimas * Trinkimo medžiagų savybės, poveikis plaukams ir žmogaus organizmui * Trinkimo medžiagų naudojimo instrukcijos |
| 1.4. Atlikti vyrų ir vaikų plaukų trinkimo procedūras. | **Tema. *Plaukų trinkimas***   * Plaukų trinkimo procedūrų eiliškumas * Vyrų ir vaikų plaukų trinkimo ypatumai |
| 2. Atlikti vyrų ir vaikų plaukų bazinius kirpimus. | 2.1. Paaiškinti vyrų ir vaikų plaukų kirpimui, sušukavimui naudojamų įrankių rūšis, paskirtį, priežiūros ir laikymo būdus, dezinfekavimo reikalavimus. | **Tema. *Plaukų kirpimo įrankiai, laikymo būdai***   * Plaukų kirpimo įrankiai * Papildomi įrankiai * Įrankių laikymo būdai * Plaukų kirpimo įrankių eksploatavimo, laikymo higienos reikalavimai   **Tema.** ***Įrankių valymas ir dezinfekavimas***   * Bendrieji naudojamų kirpimo įrankių valymo ir dezinfekcijos reikalavimai * Dezinfekavimo priemonės * Kirpimo įrankių dezinfekavimas * Kirpimo įrankių valymas, dezinfekavimas |
| 2.2. Paaiškinti vyrų ir vaikų plaukų kirpimų operacijas, pagrindines kirpimo formas. | **Tema. *Plaukų kirpimo operacijos***   * Kirpimo planas * Kirpimo operacijos * Pirštų ir žirklių pozicija   **Tema. *Plaukų kirpimo formos***   * Kirpimų bazės (formos): „kvadratas“, „apskrita“, „ovalas“, „ilgėjanti“ |
| 2.3. Parinkti vyrų ir vaikų plaukų standinimo ir fiksavimo kosmetines priemones. | **Tema. *Plaukų standinimo ir fiksavimo priemonės***   * Standinančios vyrų ir vaikų plaukų sušukavimo priemonės * Fiksuojančios vyrų ir vaikų plaukų sušukavimo priemonės * Glotninančios vyrų ir vaikų plaukų sušukavimo priemonės |
| 2.4. Kirpti vyrų ir vaikų plaukus įvairiomis technikomis pagal bazines formas. | **Tema. *Plaukų kirpimo technikos***   * Kirpimo planas * Plaukų skirstymas zonomis * Nuolaidus plaukų kirpimas įvairiais įrankiais, būdais * Kirpimas solidžia linija * Kirpimas linija (0°- 45° projekcija) * Aprėminimas įvairiais įrankiais * Plaukų retinimas įvairiais įrankiais ir technikomis * Plaukų tušavimas   **Tema. *Kirpimai pagal bazines formas***   * Kirpimų schemų braižymas * Kirpimas tiesia linija (0°- 45° projekcija) * Kvadrato formos kirpimas * Trikampės formos kirpimas * Ilgėjančios formos kirpimas * Apskritos formos kirpimas |
| 2.5. Sušukuoti vyrų ir vaikų plaukus po kirpimo. | **Tema. *Plaukų sušukavimas po kirpimo***   * Plaukų šaknų atkėlimas nuo galvos odos * Plaukų galų formavimas |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus. Pagal darbuotojų saugos ir higienos reikalavimus paruošta darbo vieta vyrų ir vaikų plaukų kirpimui. Įvertinus plaukų ir galvos odos būklę ir atsižvelgus į poveikį plaukams ir žmogaus organizmui, parinktos kosmetinės medžiagos vyrų ir vaikų plaukų priežiūros procedūroms. Ištrinkti plaukai. Savarankiškai atlikti vyrų ir vaikų plaukų kirpimai įvairiais būdais (per pirštus, nuolaidų, tušavimo, projektavimo, filiravimo, aprėminimo, tušavimo) ir formomis (apskrita, kvadratas, ilgėjanti, trikampis). Parinkti plaukų sušukavimo įrankiai, priemonės ir technikos. Atliktas plaukų Sušukuoti plaukai po kirpimo. Nuvalyti, nuplauti ir dezinfekuoti plaukų kirpimo įrankiai.  Sutvarkyta darbo vieta, įrankiai, įranga, priemonės pagal higienos ir įrankių laikymo reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimas vertinti * Teorinių ir praktinių užduočių mokinio sąsiuvinis * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus * Lietuvos higienos norma „Grožio paslaugų sveikatos saugos reikalavimai**“**   *Mokymo(si) priemonės:*   * Vaizdinės priemonės, plakatai, schemos * Techninės priemonės mokymo(si) medžiagai iliustruoti, vizualizuoti, pristatyti * Kirpėjo darbo priemonių ir įrankių komplektai * Kosmetikos gaminiai plaukų priežiūrai, kirpimui ir trumpalaikiam sušukavimui * Dezinfekciniai skysčiai * Manekenai-galvos * Vienkartinės priemonės (rankšluosčiai, popierinės juostelės, servetėlės) | |
| Reikalavimai teorinio ir praktinio mokymo vietai | Teorinio mokymo klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta hidraulinėmis klientų kėdėmis, vežimėliais (etažerėmis), veidrodžiais, kėde su plaukų plovimo praustuve, praustuve, rankų higienos priemonėmis (skystu muilu, rankų dezinfekcijos priemone), muilo ir dezinfekcijos priemonių dozatoriais, stacionariais plaukų džiovintuvais, kirpėjo darbo įrankiais ir specializuota įranga (rankiniais plaukų džiovintuvais, elektrinėmis plaukų tiesinimo (sukimo) žnyplėmis ir kt.), atskiromis spintomis arba spintomis su pertvaromis teikiančių paslaugas asmenų darbo drabužiams ir asmeniniams drabužiams bei daiktams laikyti, nešvarių skalbinių talpykla. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kirpėjo kvalifikaciją ar lygiavertę kvalifikaciją (išsilavinimą) arba ne mažesnę kaip 3 metų kirpėjo profesinės veiklos patirtį. | |

**6.2.2. Pasirenkamieji moduliai**

**Modulio pavadinimas –** **„Šukuosenų formavimas“**

|  |  |  |
| --- | --- | --- |
| Valstybinis kodas | 310120007 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  „Moterų plaukų kirpimas ir dažymas“ | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Suplanuoti šukuoseną. | 1.1. Apibūdinti šukuosenų tipus. | **Tema. *Šukuosenų istorijos apžvalga***   * Senųjų laikų šukuosenos * 13 – 18 a. šukuosenos * 20 a. šukuosenos   **Tema. *Šukuosenų klasifikacija***   * Pagal istorinį laikotarpį * Pagal amžių * Pagal stilių * Pagal paskirtį * Pagal madingumą |
| 1.2. Suplanuoti šukuoseną pagal veido formą, plaukų ilgį, kliento pageidavimą. | **Tema. *Šukuosenos planavimas***   * Veido formų analizė * Žmogaus veido, kūno formos ir šukuosenos atitiktis * Šukuosenos elementai * Šukuosenos planas |
| 2. Suformuoti šukuoseną. | 2.1. Parinkti priemones, įrankius ir medžiagas šukuosenos formavimui. | **Tema.** ***Priemonės, įrankiai šukuosenų formavimui***   * Priemonės šukuosenos formavimui * Įrankiai šukuosenos formavimui * Medžiagos formavimui |
| 2.2. Suformuoti šukuoseną pagal numatytą planą. | **Tema. *Pasirengimas šukuosenos formavimui***   * Plaukų trinkimas * Kiti paruošiamieji darbai   **Tema. *Šukuosenos formavimas***   * Šukuosenos kompozicijos centras * Šukuosenos elementų jungimas į bendrą visumą * Šukuosenos dekoravimas |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus. Pagal darbuotojų saugos ir higienos reikalavimus paruošta darbo vieta. Įvertina plaukų ir galvos odos būklė ir atsižvelgus į poveikį plaukams ir žmogaus organizmui, parinktos kosmetinės medžiagos plaukų trinkimo procedūroms. Ištrinkti plaukai. Šukuosena suplanuota pagal kliento galvos proporcijas, plaukų ilgį ir poreikį. Šukuosenos formavimo įrankiai, priemonės parinktos pagal suplanuotą šukuoseną. Savarankiškai suformuota šukuosena. Nuvalyti, nuplauti ir dezinfekuoti plaukų kirpimo įrankiai.  Sutvarkyta darbo vieta, įrankiai, įranga, priemonės pagal higienos ir įrankių laikymo reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimas vertinti * Teorinių ir praktinių užduočių mokinio sąsiuvinis * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus * Lietuvos higienos norma „Grožio paslaugų sveikatos saugos reikalavimai**“**   *Mokymo(si) priemonės:*   * Vaizdinės priemonės, plakatai, schemos * Techninės priemonės mokymo(si) medžiagai iliustruoti, vizualizuoti, pristatyti * Kirpėjo darbo priemonių ir įrankių komplektai * Kosmetikos gaminiai plaukų priežiūrai, šukuosenų formavimui * Manekenai-galvos * Plaukų smeigtukai (kuodams) * Priemonės šukuosenų dekoravimui (sagės, smeigtukai, žnypliukai, lankeliai, gumytės, dirbtinės gėlės) * Dezinfekciniai skysčiai * Vienkartinės priemonės (rankšluosčiai, popierinės juostelės, servetėlės) | |
| Reikalavimai teorinio ir praktinio mokymo vietai | Teorinio mokymo klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta hidraulinėmis klientų kėdėmis, vežimėliais (etažerėmis), veidrodžiais, kėde su plaukų plovimo praustuve, praustuve, rankų higienos priemonėmis (skystu muilu, rankų dezinfekcijos priemone), muilo ir dezinfekcijos priemonių dozatoriais, stacionariais plaukų džiovintuvais, kirpėjo darbo įrankiais ir specializuota įranga (rankiniais plaukų džiovintuvais, elektrinėmis plaukų tiesinimo (sukimo) žnyplėmis ir kt.), atskiromis spintomis arba spintomis su pertvaromis teikiančių paslaugas asmenų darbo drabužiams ir asmeniniams drabužiams bei daiktams laikyti, nešvarių skalbinių talpykla. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kirpėjo kvalifikaciją ar lygiavertę kvalifikaciją (išsilavinimą) arba ne mažesnę kaip 3 metų kirpėjo profesinės veiklos patirtį. | |

**Modulio pavadinimas – „Šukuosenų dekoro gaminimas“**

|  |  |  |
| --- | --- | --- |
| Valstybinis kodas | 310120008 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1.Gaminti šukuosenų dekoravimo priemones iš įvairių medžiagų. | 1.1. Apibūdinti šukuosenų dekoro spalvų, medžiagų mados tendencijas. | **Tema. *Šukuosenų dekoras***   * Šukuosenų dekoravimo istorinė raida * Šukuosenų dekoravimo priemonės   **Tema. *Šukuosenų dekoravimo priemonės***   * Šukuosenų dekoravimo mados tendencijos * Šukuosenų dekoravimo priemonių gamybos medžiagos * Šukuosenų dekoravimo priemonių gamybos technologijos |
| 1.2. Paaiškinti šukuosenų dekoravimo priemonių gamybos technologinius, darbo saugos ir higienos reikalavimus. | **Tema. *Šukuosenų dekoravimo priemonių gamybos iš įvairių medžiagų technologijos***   * Šukuosenų dekoravimo priemonių iš tekstilės gamybos technologijos * Šukuosenų dekoravimo priemonių iš plastiko gamybos technologijos * Šukuosenų dekoravimo priemonių iš medžio, metalo, stiklo gamybos technologijos * Šukuosenų dekoravimo priemonių iš floristinių medžiagų gamybos technologijos   **Tema. *Darbo saugos ir higienos reikalavimai šukuosenų dekoravimo priemonių gamybos darbo vietos įrengimui ir priežiūrai***   * Šukuosenų dekoravimo priemonių gamybos darbo vietai keliami darbų saugos reikalavimai * Šukuosenų dekoravimo priemonių gamybos darbo vietai keliami higienos reikalavimai * Šukuosenų dekoravimo priemonių gamybos atliekų utilizavimas |
| 1.3. Kurti šukuosenų dekoravimo priemones. | **Tema. *Šukuosenų dekoravimo priemonių eskizai***   * Šukuosenų dekoravimo priemonių proporcijos * Šukuosenų dekoravimo priemonių spalvinė išraiška * Šukuosenų dekoravimo priemonių dermė su šukuosena   **Tema. *Šukuosenų dekoravimo priemonių iš įvairių medžiagų gamyba***   * Priemonės, įrankiai ir medžiagos šukuosenų dekoravimo priemonių iš įvairių medžiagų gamybai * Šukuosenų dekoravimo priemonių gamyba iš įvairių medžiagų taikant klijavimo, siuvimo, siuvinėjimo, vėrimo, vėlimo technologijas |
| 2. Gaminti pastižo dirbinius šukuosenos dekoravimui. | 2.1. Apibūdinti šukuosenų dekoravimo priemonių iš natūralių plaukų ir sintetinio pluošto ypatumus. | **Tema. *Šukuosenų dekoravimo priemonės iš plaukų (pastižas)***   * Šukuosenų dekoravimo priemonės iš natūralių plaukų * Šukuosenų dekoravimo priemonės iš sintetinio pluošto   **Tema. *Šukuosenų dekoravimo priemonių iš plaukų asortimentas. Gamybos technologijos.***   * Tresai * Pridedamos sruogos * Šinjonai |
| 2.2. Gaminti pastižo dirbinius šukuosenos dekoravimui taikant įvairias gamybos technologijas. | **Tema. *Įranga, įrankiai ir medžiagos pastižo dirbinių gamybai***   * Pastižo dirbinių pynimo staklės * Įrankiai pastižo dirbinių gamybai * Medžiagos pastižo dirbinių gamybai   **Tema. *Pastižo dirbinių gamyba***   * Pastižo gaminių gamyba taikant siuvimo technologijas * Pastižo gaminių gamyba taikant klijavimo technologijas * Pastižo gaminių gamyba taikant varstymo technologijas |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus. Pagal nupieštą eskizą, priderinus prie šukuosenos, sukurtos ir pagamintos šukuosenų dekoravimo priemonės iš įvairių medžiagų (tekstilės, plastiko, medžio, metalo, stiklo, floristinių medžiagų) taikant klijavimo, siuvimo, siuvinėjimo, vėrimo, vėlimo technologijas. Pateiktų šukuosenų dekoravimui, sukurti ir pagaminti pastižo dirbiniai iš natūralių plaukų ir sintetinio pluošto taikant siuvimo, klijavimo ir varstymo technologijas. Sutvarkyta darbo vieta, įrankiai, įranga, priemonės pagal darbų saugos ir higienos bei technologinius reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimas vertinti * Teorinių ir praktinių užduočių mokinio sąsiuvinis * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Vaizdinės priemonės, plakatai, schemos * Techninės priemonės mokymo(si) medžiagai iliustruoti, vizualizuoti, pristatyti * Priemonės šukuosenų dekoro gamybai (medžio, metalo, stiklo karoliukai; akutės; viela vėrimui; rėmeliai; šilko, medvilnės, odos virvelės; gyvos gėlės, džiovintos gėlės, floristiniai elementai (plunksnos, kriauklelės, džiovinti vaisiai ir pan.); klijai lydalai; klijų pistoletai; lipalas; kartonas; plaušas; juostelės; viela; vilna; adatėlės vėlimui; audinių atraižos; odos atraižos; siūlai (siuvimui, siuvinėjimui, nėrimui, rišimui, vilnoniai, medvilniniai, sintetiniai); puošimo elementai (sagos, žvyneliai, plunksnos); viela (apvyniota siūlu); dirbtinis kailis; vašeliai; adatos (įvairios); plaukų smeigtukai; gumytės plaukams, smeigės, žnypliukai; natūralūs plaukai pastižo dirbiniams; sintetinis pluoštas pastižo dirbiniams) | |
| Reikalavimai teorinio ir praktinio mokymo vietai | Teorinio mokymo klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo stalais šukuosenų dekoro priemonių gamybai, kėdėmis, pastižo dirbinių pynimo staklėmis, praustuve, rankų higienos priemonėmis (skystas muilas, rankų dezinfekcijos priemonė), muilo ir dezinfekcijos priemonių dozatoriais. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kirpėjo kvalifikaciją ar lygiavertę kvalifikaciją (išsilavinimą) arba ne mažesnę kaip 3 metų kirpėjo profesinės veiklos patirtį. | |

**6.3. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 5 |
| Kompetencijos | Mokymosi rezultatai |
| Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas kirpėjo kvalifikaciją sudarančias kompetencijas. |
| Reikalavimai mokytojo dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kirpėjo kvalifikaciją ar lygiavertę kvalifikaciją (išsilavinimą) arba ne mažesnę kaip 3 metų kirpėjo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų kirpėjo profesinės veiklos patirtį. |